Veronska arena
<s>Veronska Arena (talijanski: Arena di Verona) je rimski amfiteatar u srcu Verone, na Trgu Bra.</s>

<s>Historija i karakteristike
Izgrađena je tokom  1. vijeka, od materijala iskopanog po lokalnim kamenolomima, orginalno je bio smještena izvan gradskih bedema.</s><s>U to vrijeme mogla je primiti do 30.000 gledatelja (danas u nju stane do 15.000).</s><s>Zbog stalnih napada Barbara za vladavine cara Galijena 265. podignuti su bedemi i oko arene, pa je i ona uklopljena u korpus grada.</s><s>Za ranog srednjeg vijeka arena je korištena kao kamenolom za gradnju novih zgrada.</s><s>Takva praksa prekinuta je za renesanse, kad su počeli prvi radovi na njenoj restauraciji.</s>

<s>Veronska Arena je treća po veličini arena (od onih koje su preživjele do danas), iako je i njoj 1183. snažan potres porušio trostruki red lukova koji su je okruživali.</s><s>Njen današnji izgled blijedi je tračak njenog izgleda iz vremena kad je podignuta.</s><s>Tad je imala četiri monumentalna ulaza, od kojih je preostao djelomično samo jedan.</s><s>Dobro je očuvan unutrašnji omotač, neprekinuti niz od 72 dvostrukih kamenih lukova koji formiraju elipsu široku 110 metara, dugu 140 m.</s>

<s>Unutarnja elipsa (pozornica) ima promjer otprilike 74 m x 45 m. Veliko gledalište formira koncentričnih 45 redova stepenica prosječno visokih pedesetak centimetara.</s><s>Za Rimskog Carstva u areni su se održavale borbe gladijatora, o kojima je pisao i Plinije Mlađi, a tokom narednih vijekova kojekakvi spektakli, od turnira, kojekakvih igara do cirkuskih, baletnih i dramskih predstava.</s><s>U 19. vijeku bilo je ideja da se koristi kao heliodrom za balone, pa čak i kao korida, to je 1805. predložio sam car Napoleon Bonaparte.</s>

<s>Na kraju se ustalio običaj koji traje više od jednog vijeka da se u Veronskoj areni prikazuju opere.</s><s>To je pokrenuo veronski tenor Giovanni Zenatello da obilježi stogodišnjicu rođenja kompozitora Giuseppe Verdija.</s><s>Prva opera koja je izvedena 10. augusta 1913. bila je Verdijeva Aida.</s><s>Praizvedba veronske Aide bio je društveni događaj velikog odjeka.</s><s>Od tad arena privlači kako brojnu publiku, tako i slavne kompozitore koji su željeli da im se djela izvedu u areni (Puccini, Mascagni, Pizzetti).</s><s>Danas tokom ljeta operne predstave u areni, kojih ima uobičajeno 5 do 6 posjeti oko 600.000 gledaoca.</s>

<s>Izvori</s>

<s>Vanjske veze 
 
 Fondazione Arena di Verona 
 Arena di Verona - Verona.com  
 Verona Arena live cam</s>

<s>Rimski amfiteatri
Rimska arheološka nalazišta u Italiji
Operske kuće u Italiji
Arena</s>

